Glåmdal jord- og skogbruksskole

Glåmdal jord- og skogbruksskole var en landbruksskole som eksisterte på Sæter gård i Kongsvinger fra 1936 til 1971. Skolen ble først opprettet under navnet Glåmdal småbrukerskole, og skiftet navn i 1954. Glåmdal husmorskole lå på det samme stedet.

I 1950 ble det opprettet svineavlsstasjon her; denne ble nedlagt samtidig med skolen. I perioden 1977-87 hadde Jønsberg landbruksskole et grunnkurs i det samme skoleanlegget på Sæter, og senere har Politihøgskolen hatt virksomhet her. Stortingsmannen Karstein Seland var lærer her fra 1945.

Referanser 

Videregående skoler i Innlandet
Skoler i Kongsvinger
Landbruksutdanning i Norge